নির্মল ঠাকুর কবিতা মিলনসাগর Nirmal Thakur Poetry MILANSAGAR
কবি নির্মল ঠাকুর - জন্মগ্রহণ করেন নাটোরে তাঁর মাতুলালয়ে। পিতা বিমলেন্দ্রনাথ ঠাকুর এবং মাতা
রমা দেবী। কবির পরিবার, পুটিয়া রাজবাড়ির চার আনি অংশের বংশধর। তাঁদের আদি বাড়ি ছিল
লস্করপুর, অধুনা বাংলাদেশের রাজশাহী জেলার অন্তর্গত। তাঁদেরকে “উত্তরবঙ্গের ঠাকুর পরিবার” বলা হয়।
শৈশবে তাঁর ঠাকুরমা প্রতিভা ঠাকুরেরর কাছে মধ্যপ্রদেশের সাতনা শহরে, বেশ কিছুদিন থেকে, হিন্দি
মিডিয়াম এ তৃতীয় শ্রেণী অব্দি পড়েন। তারপর বাবা মায়ের কাছে থেকে এক বছর বাংলা মিডিয়াম স্কুলে
পড়েন উত্তর কলকাতার রামদুলাল সরকার স্ট্রীটের কেশব অ্যাকাদেমিতে। এরপর তিনি সৈনিক স্কুল
পুরুলিয়ায় ভর্তি হন। সেখানে দশম শ্রেণী অবধি পড়াশোনা করে ক্লাস ইলেভেন এ কেন্দ্রীয় বিদ্যালয়
ব্যারাকপুর থেকে উচ্চ মাধ্যমিকে প্রথম বিভাগে উত্তীর্ণ হন। কলেজ জীবন কাটে যাদবপুর বিশ্ববিদ্যালয়ে।
সেখানে কেমিষ্ট্রি অনার্স নিয়ে স্নাতক হয়ে, IISW & BM থেকে বিজনেস ম্যানেজমেন্ট এ স্নাতকোত্তর ডিগ্রি লাভ
করেন।
কর্মজীবন শুরু করেন নানান জায়গায় চাকরি করে। সেখান থেকে ইস্তফা দিয়ে পৈত্রিক ব্যবসায় যোগদান
করেন। তাঁদের রয়েছে কলকাতায়, একটি আউটডোর আডভার্টাইজিং এর ব্যবসা যা ৮৭ বছর
শেষ করেছে সুনামের সঙ্গে। ব্যবসাসুত্রে তিনি এই ব্যবসায়ীদের সংগঠন Outdoor Advertising Association of
WB এর প্রথম তিন বছর আসিস্টান্ট সেক্রেটারি ছিলেন। এরপর সাত বছর তিনি ঐ সংস্থার সেক্রেটারির
দায়িত্বভার সামলেছেন।
১৯৮৪ সালে বিবাহ সুত্রে আবদ্ধ হন কয়লাঘাটার ঠাকুর পরিবারের কন্যা এবং স্বনামধন্য নৃত্যশিল্পী শাস্বতী
ঠাকুরের সঙ্গে এবং সেই সূত্রে কয়লাঘাটার ঠাকুর পরিবারের সঙ্গে যুক্ত হয়ে পড়েন। তাঁদের এক পুত্র
সোমদেব ও এক কন্যা শ্রীজাতা। দুজনেই পাশ্চাত্য সঙ্গীত শিল্পী হিসেবে প্রতিষ্ঠা লাভ করেছেন।
ছোটবেলা থেকেই কবির সাহিত্য, অঙ্কন, সংগীত এবং গানের ভীষণ ঝোঁক ছিল। কিছুদিন তিনি
তাঁর গুরুজী, পদ্মবিভূষণ শ্রীমতি গিরিজা দেবীর কাছে তালিম নিয়েছিলেন, কিন্তু সংসারের অর্থনৈতিক
চাপের জন্য গান বাজনায় ইতি টানতে হয়। লেখালেখিও ছোটবেলা থেকেই একটু আধটু করতেন। সৈনিক
স্কুল পুরুলিয়াতে, তিনি বেশ কিছু দিন স্কুলের দেয়াল-ম্যাগাজিনের সম্পাদনাও করেছিলেন।
তিনি কবিতা লিখতে শুরু করেন কলেজে পড়বার সময় থেকে। কবি নির্মল ঠাকুর এর আগে কোনদিন
কোথাও কবিতা ছাপানোর জন্য পাঠাননি। তাঁর এক বন্ধু উত্সাহ দিয়ে ফেসবুকে পোস্ট করতে বলাতে সেটা
করেন এবং গুণী পাঠকজনেরা খুবই উত্সাহ দেন। তারপর থেকে ফেসবুকেই কবিতা পোস্ট করে আসছেন
এতকাল। আমরা  মিলনসাগরে  কবি নির্মল ঠাকুর-এর কবিতা প্রকাশিত করতে পেরে আনন্দিত।
উত্স - কবির সঙ্গে বিভিন্ন সময়ে সাক্ষাত্কার। মিলনসাগরের পক্ষে সাক্ষাত্কার নিয়েছেন মিলন সেনগুপ্ত।
কবির সঙ্গে যোগাযোগ -
চলভাষ -   +৯১৯৮৩০২৬০৭১৫
ফেসবুক পাতা - https://www.facebook.com/nirmal.thakur.1840
কবি নির্মল ঠাকুর-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২০.৪.২০১৬
নতুন কবিতা নিয়ে পরিবর্ধিত সংস্করণ - ১১.৭.২০১৬
...